cyanic-selkie/wikianc huggingface dataset:
Աննե Հոլթ
Անձնական կյանք
Աննե Հոլթն ապրում է Օսլոյում իր զուգընկերոջ և իրենց դստեր՝ Իոհաննայի հետ։
Կարիերա
Աննե Հոլթը երկու տարի աշխատել է Օսլոյի ոստիկանության բաժանմունքում, ձեռք բերել Նորվեգիայում փաստաբան աշխատելու իրավունք։ 1990 թվականին վերադարձել է Նորվեգիայի հեռարձակող ընկերություն (NRK), մեկ տարի աշխատել այնտեղ որպես լրագրող, և վարել է նորությունների ծրագիրը։
Իր իրավաբանական պրակտիկան Աննե Հոլթը սկսել է 1994 թվականին, և կարճ ժամանակով՝ 1996 թվականի նոյեմբերի 25-ից մինչև 1997 թվականի փետրվարի 4-ը եղել է Նորվեգիայի Արդարադատության նախարար։ Հոլթն իր առողջական խնդիրների պատճառով հրաժարական է տվել, իսկ նրան փոխարինել է Գերդ-Լիվ Վալլան։
Ստեղծագործական աշխատանքներ
Աննե Հոլթի դեբյուտային աշխատանքը որպես վիպագիր, եղել է «Կույր դիցուհին» (Blind gudinne) հանցագործության մասին վեպը, 1993 թվականին, որը պատմում է լեսբուհի ոստիկան Հաննե Վիլհելմսենի մասին։ Հոլթը երկու վեպերի համահեղնակ է իր պետքարտուղար Բերիթ Ռեյիս-Անդերսենի հետ («Løvens gap» 1997, «Uten ekko» 2000)։
Նրա 2015 թվականի «Offline» վեպը իսլամական մշակույթի կենտրոնի վրա ահաբեկչական հարձակման մասին է, որն իրականացվել է մի խումբ նորվեգացի ազգայնամոլների կողմից ։
Նա ամենահաջողակ վիպասաններից մեկն է Նորվեգիայում, ով գրել է վեպեր հանցագործությունների մասին։ Նրա գործերը հրատարակվել են 25 երկրներում ։
Քաղաքական տեսակետներ
Հոլթը Նորվեգական բանվորական կուսակցություն և սոցիալ դեմոկրատական կուսակցության անդամ է։ Նա խիստ պահպանել է մուսուլմանների ներգաղթի բարձր մակարդակը սկանդինավյան երկրներում, և նկարագրել է այդ ռասիստների քաղաքականության քննադատությունները։ 2014-ին Աննե Հոլթը շվեդ լրագրողների աշխատանքն ավելի բարձր է գնահատել նորվեգացի լրագրողների աշխատանքից, իսլամի քննադատությունն ու ներգաղթն իրենց հանսարակությանը քաղաքապես ճիշտ ներկայացնելու և իրազեկելու համար  ։
Պարգևներ
Նա պարգևատրվել է տասնյակ մրցանակներով, այդ թվում «Riverton Prize» մրցանակով (1994 թվական) «Երանի՜ նրանց, ովքեր ձգտում են» (Salige er de som tørster), «Bokhandler Prize» (1995 թվական) մրցանակով «Սատանայի մահը» վեպերի համար և «Cappelen Prize» մրցանակ (2001 թվական) ։
Արտաքին հղումներ
Կատեգորիա:Նորվեգացի գրողներ Կատեգորիա:Լեսբուհի գրողներ Կատեգորիա:Բերգենի համալսարանի շրջանավարտներ Կատեգորիա:Նորվեգիայի քաղաքական գործիչներ Կատեգորիա:Նորվեգացի լրագրողներ Կատեգորիա:Նորվեգիայի կին քաղաքական գործիչներ
Աստերոիդների ցանկ (332601-332700)
Աստերոիդների ցանկ (332501-332600) * Աստերոիդների ցանկ * Աստերոիդների ցանկ (332701-332800)
Իսմայիլ Ահմետով
Իսմայիլ Թիմիրովիչ Ահմետով (Исмаил Тимирович Ахметов, ), ռուս գործարար, բարեգործ, խճանկարների հավաքորդ։
Բիզնես
Ծնվել է Ղազախստանում։ Չելյաբինսկի պետական համալսարանի ֆիզիկա ֆակուլտետի շրջանավարտ է։
Շինարար է և շինանյութերի խոշոր արտադրող ։ Arch-Skin ընկերության սեփականատեր ։ БАРС ընկերությունների խմբի հիմնադիր (1995) և սեփականատեր։ Laminam Rus (2013) գործարանի հիմնադիրն է, որը Կալուգայի մարզի իտալական «Laminam» ֆիրմայի ներկայացուցիչն է ։
Մասնագիտացված է իտալական խճանկարչության մեջ ։ Հրատարակում է խճանկարի արվեստին նվիրված Solo Mosaico ամսագիրը ։ Ահմետովի խճանկարների գործարանները գտնվում են Ռուսաստանում և Իտալիայում։ Իսկ Բալաբանովոյում գտնվում է գեղարվեստի արհեստանոցը, արտ-նստավայրը (հիմնադրված՝ 2005 թվականին), որտեղ Ահմետովը ինքն է աշխատում խճանկարի տեխնիկայի վրա և այն տրամադրում է արվեստագետներին ։
Խճանկար և ցուցահանդեսներ
Խճանկարների հավաքորդ ։
Իսմաիլ Ահմետովի անվան կրթության զարգացման և մշակույթի աջակցության հիմնադրամի հիմնադիր (2011)։
Իսմայիլ Ահմետովի հիմնադրամի ժամանակակից խճանկարային արվեստի հավաքածուն 2016 թվականի դրությամբ ավելի քան 300 ցուցանմուշ է ունեցել․ այդ տարի Կազանում՝ բաց երկնքի տակ՝ «Ղազախստանի կրեմլ» թանգարան-արգելոցում և «Մանեժ» ցուցասրահում, ներկայացվել է հավաքածուի 20 աշխատանքներից ցուցահանդես ։
Հիմնադրամի աջակցության շնորհիվ Տարուսում հիմնադրվել է «Ընդհանուրի մաս» խճանկարային արհեստանոց-ստուդիան, որի ղեկավարը՝ Վլադիմիր Ամելին, իտալացի վարպետ Մարկո Բրավուրի աշակերտն էր ։ Իտալացի խճանկարիչը «Նոր թերթի» և Elle Decoration-ի խոսքերով հենց Ահմետովի պատճառով է տեղափոխվել Տարոսու ապրելու ։ Բրավուրան բարեգործի մասին խոսել է հիացմունքով ։
Բարեգործություն
Համազգային «Տարվա բարեգործ» մրցանակի դափնեկիր (2016 )՝ շնորհված Ռուսաստանի Դաշնության Կրթության նախարարության կողմից ։
Ահմետովը ապրում է Տարուսում (Կալուգայի մարզ), որտեղ իրագործվում է նրա մշակութային նախագծերի մեծ մասը։ Նպաստել է Տարուսի մանկական արվեստի դպրոցի գեղարվեսի բաժնի աշխատանքներին․ գնել է նախկին հիվանդանոցի դատարկ շենքը (1870 թվական), վերանորոգել և վարձով հետ վերադարձրել քաղաքին՝ խորհրդանշական 1 ռուբլի վճարով, որպիսի արվեստի դպրոցը սկսի աշխատել, նա լրացուցիչ ձեռք է բերել սենյակների և պարապմունքների համար սարքավորումներ ;
Նրա իրականացրած այլ բարեգործական աշխատանքներն են՝ տեղի մանկական գրադարանի ճակատի վերանորոգում, նաև հովանավորել է Տարուսի Կամերային նվագախումբը (դիրիժոր՝ Իվան Վելիկանով) ։
Դպրոց
«Homogarmonicus» դպրոցի հիմնադիրն է (2012), որը բաժանմունքներ ունի Մոսկվայում և Տարուսում։
Հինգ երեխաների հայր է ։
Արտաքին հղումներ
Կատեգորիա:Ռուս հավաքորդներ Կատեգորիա:Հավաքորդներ
Պոլդնևայա (Մոլոմայի վտակ)
Պոլդնևայա (Полдневая), գետ Ռուսաստանում, հոսում է Օպարինսկի շրջանում, Կիրովի մարզում։ Գետաբերանը տեղակայված է Մոլոմա գետի ձախ ափին՝ 244 կմ հեռավորության վրա։ Գետի երկարությունը 16 կմ է։
Գետի ակունքը գտնվում է անտառներում, Օպարինո գյուղից 46 կմ հարավ-արևմուտք։ Գետը հոսում է հյուսիս-արևմուտք, անմարդաբնակ անտառային վայրում։
Շպրոտներ
Շպրոտներ (Sprattus), հարինգազգիների ընտանիքի մանր ձկների սեռ։ Մարմնի երկարությունը 13-18 սմ է, քաշը՝ 10-12 գ։ Սեռահասուն են դառնում 1-2 տարեկանում, ապրում են 5-6 տարի։ Շպրոտներ հանդիպում են նաև Ավստրալիայի, Նոր Զելանդիայի և Պատագոնիայի ափերին։ Կեր են ծառայում գիշատիչ ձկների և դելֆինների համար։
Կատեգորիա:Ձկներ
Պոլդնևայա (Մոլոմայի վտակ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Մորոխովո
Մորոխովո (Морохово), գյուղ Ռուսաստանի Սմոլենսկի մարզի Յարցևսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Յարցևսկի շրջանի բնակավայրեր
Վարդերն արագ քաղեք (նկար, Ուոթերհաուս, 1909)
«Վարդերն արագ քաղեք» (Gather Ye Rosebuds While Ye May), անգլիացի նկարիչ Ջոն Ուիլյամ Ուոթերհաուսի նկարը, հեղինակն այն  վրձնել է 1909 թվականին (մինչև վերջերս հստակ ամսաթիվը հայտնի չէր)։ Սա նկարի երկրորդ և առավել հայտնի տարբերակն է։ Նույն անվանումով առաջին տարբերակն ստեղծվել է 1908 թվականին և գտնվում է մասնավոր հավաքածուում։
Նկարում պատկերված են սիրուն կանայք, որոնք ընդարձակ մարգագետնում վարդեր են քաղում։ Անվանումը փոխառնվել է 17-րդ դարի պոեմից՝ «Օրիորդներին․շտապեք լրացնել բաց թողածը», որի հեղինակը հանդիսանում է բանաստեղծ Ռոբերտ Գերիկը։ Բանաստեղծը մեծարելով գարնան և երիտասարդության ուրախությունները, խորհուրդ է տալիս մի կողմ նետել համեստությունը և արագ հարսանեկան զգեստ հագնել, քանի որ երիտասարդությունը  արագ է սահում և ամեն ինչ  «մոտենում է մայրամուտին»։
Բառացի «Gather Ye Rosebuds While Ye May» կարելի է թարգմանել այսպես․ «Քաղեք կոկոն վարդերը, քանի կարող եք»։
2007 թվականի ապրիլին Սոթբիս աճուրդում նկարը գնահատվել է 2,5 միլիոն ԱՄՆ դոլար, չնայած չի վաճառվել ։
Ալեքսանդր Թադևոսյան
Ալեքսանդր Յուրայի Թադևոսյանը հայ ֆուտբոլիստ է, որը հանդես է գալիս «Միկա» ֆուտբոլային ակումբում որպես պաշտպան։
Արտաքին հղումներ
Կատեգորիա:Հայ ֆուտբոլիստներ Կատեգորիա:Ֆուտբոլի պաշտպաններ Կատեգորիա:Արարատի ֆուտբոլիստներ Կատեգորիա:Փյունիկի ֆուտբոլիստներ Կատեգորիա:Միկայի ֆուտբոլիստներ Կատեգորիա:Հայաստանի հավաքականի ֆուտբոլիստներ
Արթուր Շնիցլեր
Արթուր Շնիցլեր, ավստրիացի գրող։ Ավարտել է Վիեննայի համալսարանի բժշկական ֆակուլտետը (1885)։ Սկզբնական շրջանի լավագույն գործերում զարգացրել է քննադատական ռեալիզմի ավանդույթները։
Ստեղծագործություններ
Նկատելի է Զ․ Ֆրեյդի ազդեցությունը Շնիցլերի վրա։ Ուշ շրջանի գործերում այդ միտումն ուժեղացել է։ 1912 թվականին Մոսկվայում Ա․ Իսահակյանի, Վ․ Տերյանի և Պ․ Մակինցյանի թարգմանությամբ լույս է տեսել Շնիցլերի «Երկերի ժողովածու»-ն։ Եղել են նաև այլ հայկական թարգմանություններ։
Արտաքին հղումներ
Կատեգորիա:Ավստրիացի գրողներ Կատեգորիա:Գրողներ այբբենական կարգով Կատեգորիա:20-րդ դարի վիպասաններ Կատեգորիա:Վիեննայի համալսարանի շրջանավարտներ Կատեգորիա:Ավստրիացի դրամատուրգներ Կատեգորիա:Ավստրիացի սցենարիստներ Կատեգորիա:Ավստրիացի հոգեբույժներ Կատեգորիա:Վիպասաններ Կատեգորիա:Ավստրիացի բժիշկներ
Գորոդոկ (գյուղ, Խիսլավիչսկի շրջան)
Գորոդոկ (Городок), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 44 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խիսլավիչսկի շրջանի բնակավայրեր
Էստոնիայի տոներ
Էստոնիայի պետական տոների ցանկը հաստատվել է Էստոնիայի խորհրդարանի՝ Ռիյգիկոգուի կողմից։
Պետական տոներ
Հետևյալ տոները համարվում են ոչ աշխատանքային օրեր.
Ազգային տոներ
Հետևյալ տոները ոչ պաշտոնական են։
Աղբյուրներ
Կատեգորիա:Էստոնիայի տոներ Կատեգորիա:Տոներ ըստ երկրի
Հունաստանի քաղաքների ցանկ
Հունաստանում չկա բնակավայրերի՝ քաղաքների ու գյուղերի բաժանման հստակ համակարգ։ Հիմնական ցուցանիշը համարվում է բնակչության քանակը։ Հունաստանի վիճակագրության ազգային բյուրոն (Εθνική Στατιστική Υπηρεσία Ελλάδος) քաղաքներ (πόλεις) է համարում 10 000-ից ավելի բնակչություն ունեցող բնակավայրերը, ոչ մեծ քաղաքներ (κωμοπόλεις)` 2000-9999 բնակչություն և գյուղեր (χωριό)` 2000-ից պակաս բնակչություն ունեցող բնակավայրերը։ 2011 թվականի մարդահամարի տվյալներով՝ Հունաստանում կան 65 քաղաքներ, որոնք ունեն 14000-ից ավելի բնակչություն ։
Ծանոթագրություններ
Կատեգորիա:Հունաստանի քաղաքներ Կատեգորիա:Քաղաքների ցանկեր ըստ երկրի Կատեգորիա:Ցանկեր:Հունաստան
Երեք մոգեր
Երեք մոգեր նաև թագավորներ (μάγοι), Մելքոն, Գասպար, Բաղդասար, ըստ արևմտաեվրոպական ավանդույթի մոգերի անուններ, որոնք մանուկ Հիսուս Սուրբ ծննդյան (տե՛ս մոգերի երկրպագությունը) առթիվ նվերներ են բերել։ Ավետարանում նրանց անունները և արքունական աստիճանները չեն հիշատակվում․ ավանդույթը ծագել է միջնադարում։ Ուղղափառ եկեղեցին նրանց թագավորներ չի համարել, չի հաշվարկել նրանց թիվը, անուններ չի տվել և չի նշել վարդապետության մեջ։
Պատմություն
Կաթոլիկ եկեղեցում երեք թագավորների հիշաատակումը տեղի է ունենում Աստվածահայտնության տոնին (հունվարի 6, որոշ կաթոլիկ երկրներում՝ հանգստյան օր)։
Մոգը սլավոնական բառ է, որն օգտագործվում է ռուսերեն թարգմանություններում։ Ավետարանական բնօրինակում կա μάγοι։ Հնագույն գրականության մեջ կան հիմնականում այս տերմինի երկու իմաստ՝ մարդիկ, որոնք պատկանում են պարսկական (զրադաշտական) քահանաներին, և բաբելոնացի քուրմ-աստղագետներ՝ որպես բացառիկ մասնագիտական խումբ (մոգեր) ։
Լատինական ավանդույթում հունական μάγοι թարգմանվում է լատիներեն magi («կախարդ») բառով․ նրանց հաճախ պատկերում էին արքայական թագերի վրա։ Մոգերին թագավորներ առաջին անգամ անվանել է Կեսար Արելատցին< ։ Բեդա Պատվելիի մոտ առաջին անգամ են ի հայտ գալիս նրանց անունները՝ Գասպար, Մելքոն, Բաղդասար։ Նրանք համարվում են ճանապարհորդների հովանավորներ, այդ պատճառով, նրանց անունները հաճախ մտնում են հյուրանոցների անունների մեջ (օրինակ, Hotel Les Trois Rois՝ հյուրանոց «Երեք թագավորներ»)։
Ավանդության համաձայն, մոգերի մասունքները հայտնաբերվել են կայսրուհի Ելենայի կողմից, սկզբում դրվել են Կ․Պոլսում, IV դարում Ս․Եվստորգիոսը այնտեղից տեղափոխվել է Միլան, իսկ 1164 թվականին Ֆրիդրիխ I Բարբարոսայի ցանկությամբ՝ Քյոլն, որտեղ նրանց տեղավորման համար կառուցվել է երեք մոգերի տապանը, իսկ տապանի տեղադրման համար՝ Քյոլնի տաճարը, որն ամենամեծն է Արևմտյան Եվրոպայում ։
Մոգերի թվի մասին ավետարանիչը չի գրում։ Բերված նվերների թվի համաձայն, ենթադրվում է, որ նրանք երեքն էին։ Այդ արխետիպիկ թիվը թույլ է տվել եկվորներին զվարճանալ տարբեր գաղափարների մարմնավորմամբ։ Այսպես, պատկերագիտության զարգացմանը զուգընթաց, մոգերին սկսեցին պատկերել որպես մարդու երեք տարիքների ներկայացուցիչներ (Բաղդասար՝ երիտասարդ մարդ, Մելքոն՝ հասուն մարդ, Գասպար՝ ծեր մարդ) և երկրի երեք տարբեր կողմերը (Բաղդասար՝ մավրեր, Աֆրիկա, Մելքոն՝ սպիտակ մարդ, Եվրոպա, Գասպար՝ արևելյան դիմագծերով կամ արևելյան հագուստով, Ասիա)։ Այսինքն նրանց հայիենիքը՝ բնակչության էթնիկ կազմով տարբերվող, երեք երկրներ էին՝ Իրան, Արաբիա և Եթովպիա։
Կան մոգերի անունների հունարեն տարբերակները (Ապպելլիկոն, Ամերին, Դամասկոն) և հրեականը՝ (Մագալատ, Գալգալատ և Սերակին)։ Կան լեգենդներ չորրորդ մոգի մասին, ում Արտաբանուս են անվանում (որպես պարսից արքա Դարեհի եղբայր)։ Հին ձեռագրերում Բաղդասարին անվանում են Վիֆիսարե։
Հայկ Աբաղյանց
Հայկ Ավագի Աբաղյանց, հայ ջերմատեխնիկ, տեխնիկական գիտությունների դոկտոր (1951), պրոֆեսոր (1952)։
Կենսագրություն
Ծնվել է Թիֆլիսում։ Ավարտել է Լենինգրադի ռազմածովային բարձրագույն ճարտարագիտական ուսումնարանը (1928)։ 1931-1950 թվականներին վարել է նույն ուսումնարանի ջերմատեխնիկայի տեսական հիմունքների, ապա՝ նավաշոգեկաթսաների, իսկ 1960 թվականից Լենինգրադի նավաշինական ինստիտուտի միջուկային էներգետիկայի ամբիոնները։ 1952-1954 թվականներին դասավանդել է Երևանի պոլիտեխնիկական, 1956-1964 թվականներին Լենինգրադի նավաշինական ինստիտուտներում։
Աղբյուրներ
Կատեգորիա:Հայ ջերմատեխնիկներ Կատեգորիա:Տեխնիկական գիտությունների դոկտորներ Կատեգորիա:Հայ պրոֆեսորներ Կատեգորիա:Հայ գիտնականներ
Բուրիկովսկի գյուղական խորհուրդ (Բուրինսկի շրջան)
Բուրիկովսկի գյուղական խորհուրդ  (Буриківська сільська рада), Ուկրաինայի Սումիի մարզի Բուրինսկի շրջանում ։
2001 թվականի տվյալներով Բուրիկովսկի գյուղական խորհրդում բնակվում էր 459 մարդ։ Խորհրդում կա 2 բնակավայր։
Արտաքին հղումներ
Կատեգորիա:Ուկրաինայի բնակավայրեր
Կլետիցկ
Կլետիցկ (Клітицьк), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Կլետիցկ գյուղում բնակվում էր 344 մարդ։ Բնակավայրը զբաղեցնում է 1219 կմ² տարածք։ Բնակչության խտությունը կազմում էր 282,2 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Կամեն-Կաշիրսկիի շրջանի բնակավայրեր Կատեգորիա:Ուկրաինայի գյուղեր
Կոմինտերն (գյուղ, Նովովոդոլաժսկի շրջան)
Կոմինտերն (Комінтерн), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Կոմինտերն գյուղում բնակվում էր 1 266 մարդ։ Բնակավայրը զբաղեցնում է 1,32 կմ² տարածք։ Բնակչության խտությունը կազմում էր 959,09 մարդ/կմ²։
Կտրած քար
Կտրած քար, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից հյուսիս֊արևելք։
Պատմություն
1915 թվականի հունիսին՝ Մեծ եղեռնի ժամանակ, այստեղ տեղի է ունեցել զանգվածային կոտորած։ Ողջ մնացածները ռուսական զորքերի հետ տեղափոխվել են Արևելյան Հայաստան։
Բնակչություն
1909 թվականին ուներ 30 տուն քուրդ և 194 (28 ընտանիք) հայ բնակիչ։
Տնտեսություն
Զբաղվում էին երկրագործությամբ և անասնապահությամբ։
Պատմամշակութային կառույցներ
Գյուղի մոտակայքում գտնվում է Արծվաբեր Ս․ Աստվածածին վանքը։ Գյուղը ժամանակին պատկանել է վանքին ։
Ծանոթագրություններ
Կատեգորիա:Արևմտյան Հայաստանի գյուղեր
Պետուլա Կլարկ
Պետուլա Կլարկ (Petula Clark, ծնվ. ), բրիտանացի երգչուհի, դերասանուհի և երգահան, ում կարիերան արդեն 7 տասնամյակ է, ինչ շարունակվում է։ Նա համաշխարհային ճանաչման է հասել 1960-ական թվականներին «Downtown», «I Know a Place», «My Love», «Colour My World», «A Sign of the Times» и «Don’t Sleep in the Subway» հիթերի շնորհիվ։ Նրա՝ տարիների ակտիվ գործունեության շնորհիվ աշխարհում իր ալբոմների ավելի քան 68 միլիոն օրինակ է թողարկվել ։
Կենսագրություն
Պետուլա Սելլի Օլվին Կլարկը (Petula Sally Olwen Clark)՝ որպես երգչուհի, դեռ մանուկ հասակում իր առաջնելույթը կատարել է եկեղեցական երգչախմբում, իսկ Երկրորդ համաշխարհային պատերազմի տարիներին սկսել է ելույթ ունենալ BBC-ի ռադիոյում։ 1944 թվականին նա առաջին անգամ հայտնվել է մեծ էկրանին՝ հետագայում կատարելով մի շարք աննշան դերեր բրիտանական Բ կարգի ֆիլմերում։ 1950-ական թվականներին Կլարկը երկար  աշխատել է հեռուստատեսությունում, իսկ տասնամյակի կեսերին ակտիվ զբաղվել է երաժշտական կարիերայով՝ 1955 թվականին պայմանագիր կնքելով  «Pye Records» ձայնագրման ստուդիայի հետ, որի հետ էլ համագործակցել է  հետագա մի քանի տասնամյակների ընթացքում։
Փարիզի «Օլիմպիայում» հաջող ելույթներից հետո 1958 թվականին նա մի քանի հիթեր է ձայնագրել ֆրանսերեն, ինչպես նաև շրջագայել է Ֆրանսիայում և Բելգիայում։ Հետագա տարիներին Պետուլա Կլարկն ամենաշատ պահանջված երգչուհին էր Ֆրանսիայում, թեև մի քանի հաջող հիթեր է ձայնագրել նաև Մեծ Բրիտանիայում։ Նա համաշխարհային ճանաչման է հասել «Downtown» հիթի շնորհիվ, որը միանգամից մի քանի լեզուներով ձայնագրվել է 1964 թվականին և երգչուհուն բերել հեղինակավոր «Գրեմմի» մրցանակ։ 1965 թվականի հունվար ամսին երգը զբաղեցրել է ամերիկյան չարթերի առաջին հորիզոնականը և վաճառվել  3 միլիոն օրինակով։
1970-ական թվականների կեսերին Պետուլա Կլարկը զգալիորեն կրճատել էր իր ելույթները՝ իրեն նվիրելով ամուսնուն՝ պրոդյուսեր Կլոդ Վոլֆին, և երեք երեխաներին;
1960-ական թվականների վերջերին Կլարկը վերսկսել է իր արտիստական կարիերան՝ նկարահանվելով երկու երաժշտական ֆիլմերում։ «Ֆինիանայի ծիածանը» ֆիլմում նրա խաղընկերը հանրահայտ Ֆրեդ Ասթերն էր. Շենոն Մաքլոներգանի դերի համար նա արժանացել է «Ոսկե գլոբուս» կինոմրցանակին։ Մեկ տարի անց Պիտեր Օ՚Թուլի հետ նա նկարահանվել է Ջեյմս Հիլթոնի «Մնաս բարով,պարոն Չիպս» դասական նովելի երաժշտական էկրանավորման մեջ։
Հետագայում նա շարունակել է իր երաժշտական ելույթները։ 1990-ական թվականի սկզբներին Բրոդվեյում է հանդես եկել, ինչպես նաև հյուրախաղերվ շրջագայել՝ անելով իր սեփական թատերական բեմադրությունները, որոնցում պատմել է իր կյանքի և կարիերայի մասին։ 1998 թվականին Մեծ Բրիտանիայի թագուհի Եղիսաբեթ Երկրորդը նրան շնորհել է Բրիտանական կայսրության հրամանատարի կոչում ։
Մակ-Լին շրջան (Իլինոյս)
Մակ-Լին շրջան (McLean County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 3.067 կմ² է, բնակչությունը՝ 169.572 մարդ (2010 թ. տվյալներով)։ Շրջկենտրոնն է Բլումինգտոն բնակավայրը։ Կազմավորվել է 1830 թ.։
Կատեգորիա:Իլինոյսի շրջաններ
Օդագնացության ազգային խորհրդատվական կոմիտե
Օդագնացության ազգային խորհրդատվական կոմիտե (National Advisory Committee for Aeronautics, կրճատ NACA,), ԱՄՆ-ի դաշնային գործակալությունը, որը զբաղվում է ավիացիայի ոլորտում հետազոտություններով (վերակազմավորվել է 1958 թվականին)։ Դա NASA-ի նախակարապետն է։
Պատմություն
NACA-ն ստեղծվել է 1915 թվականին, ԱՄՆ-ի առաջին համաշխարհային պատերազմում մասնակցության պայմաններում ծագաց ավիացիոն ոլորտի համակարգման անհրաժեշտության պատճառով։
Ամերիկյան գերատեսչության համար նախատիպ է ծառայել օդագնացության հարցերով զբաղվող Մեծ Բրիտանիայի խորհրդատվական կոմիտեն, ինչպես նաև այլ եվրոպական տերությունների նմանատիպ գործակալությունները։
1922 թվականին NAСA-ի աշխատակիցների թիվը հասել է 100-ի, 1938-ին՝ 426-ի։ Նրանց ջանքերով NACA-ում մշակվել են իրենց սեփական մոդելների աերօդինամիկ խողովակներ և օդային ընդունիչներ։ Վերջինս դեռ օգտագործվում է ժամանակակից ավիացիայում, ինչպես, օրինակ, F-22 Raptor կործանիչի նախագծի մեջ։
1957 թվականի նոյեմբերի 21-ին գործակալության ներսում ստեղծվել է տիեզերական տեխնոլոգիաների հարցերով զբաղվող հատուկ կոմիտե ։ Հետաքրքիր է, որ այդ Կոմիտեի կազմում միաժամանակ ընդգրկված էին Հենդրիկ Ուեյդ Բոդենը (մասնակցել է ավտոմատ հրետանային համակարգի մշակմանը, որը Լոնդոնի ռմբակոծության ժամանակ ոչնչացրել է Ֆաու-1 հրթիռները) և Վերներ ֆոն Բրաունը (գլխավորել է Ֆաու-2 նախագիծը) ։
Կոմիտեի ղեկավար նշանակվեց Գայֆորդ Սթիվերը։ Դրա պատճառով ստորաբաժանումը կոչվում էր Սթիվերի հանձնաժողով: 1958 թվականի մարտի 5-ին գիտա-խորհրդատվական կոմիտեի ղեկավար Ջեյմս Քիլիանը՝ Դուայթ Էյզենհաուերին ներկայացրեց «Organization for Civil Space Programs» անվանումով հուշագիր, որում նա նախագահին կոչ էր անում հաստատել NASA-ի հաստատությունը հիմնված՝ «ուժեղացված և վերանվանված» օդագնացության ազգային խորհրդատվական կոմիտեի վրա: Այսպիսով, 7500 կոմիտեի աշխատակիցները և 300 մլն դոլարի ակտիվները անցել են նոր ձևավորված տիեզերական գործակալության սեփականությանը:
Հղումներ
Կատեգորիա:Ավիացիա
Վարջանաուլի (Շուախևի շրջան)
Վարջանաուլի (ვარჯანაული), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 104 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Շուախևի շրջան Կատեգորիա:Աջարիայի բնակավայրեր
Ռոբերտ Կեմպինսկի
Արտաքին հղումներ
Կատեգորիա:Լեհ շախմատիստներ Կատեգորիա:Լեհ գրոսմայստերներ Կատեգորիա:Շախմատիստներ այբբենական կարգով Կատեգորիա:Շախմատի գրոսմայստերներ
Մենարդ շրջան (Իլինոյս)
Մենարդ շրջան (Menard County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 813 կմ² է, բնակչությունը՝ 12.705 մարդ (2010 թ. տվյալներով)։ Շրջկենտրոնն է Պիտսբուրգ բնակավայրը։ Կազմավորվել է 1839 թ.։
Կատեգորիա:Իլինոյսի շրջաններ
(3659) Բելինգսհաուզեն
(3659) Բելինգսհաուզեն (Bellingshausen), աստերոիդ աստերոիդների հիմնական գոտում։ Հայտնաբերվել է 1969 թվականի հոկտեմբերի 8-ին Լյուդմիլա Չեռնիխի կողմից Նաուչնիում ։
Միջին հեռավորությունը Արեգակից կազմում է 2,530111 ա. մ., առավելագույնը մոտենում է 2,2308 ա. մ. հեռավորության վրա և հեռանում 2,8294 ա. մ. ։ Արեգակի շուրջ մեկ ամբողջական պտույտ է կատարում 1469,97 երկրային օրվա ընթացքում, իր ուղեծրով շարժվելով միջինում 0,244903 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,44° անկյուն։
Արտաքին հղումներ
Կատեգորիա:1969 թվականին հայտնաբերված աստղագիտական մարմիններ Կատեգորիա:Լյուդմիլա Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռոբերտ Կուչինսկի
Ռոբերտ Կուչինսկի (լեհ.՝ Robert Kuczyński, ապրիլի 17, 1966), լեհ շախմատիստ, գրոսմայստեր։ 1987 թվականին դարձել է Լեհաստանի չեմպիոն։ Լեհաստանի հավաքականի կազմում 6 անգամ մասնակցել է Շախմատի օլիմպիադայի ։
Արտաքին հղումներ
Կատեգորիա:Լեհ շախմատիստներ Կատեգորիա:Լեհ գրոսմայստերներ Կատեգորիա:Շախմատիստներ այբբենական կարգով Կատեգորիա:Շախմատի գրոսմայստերներ
Ինքնիշխանությունն անվերապահորեն պատկանում է ժողովրդին
Ինքնիշխանությունն անվերապահորեն պատկանում է ժողովրդին  (շատ հաճախ ժողովուրդ բառի փոխարեն կիրառվում է նաև ազգ տերմինը) (Egemenlik, kayıtsız şartsız Milletindir), Թուրքիայի Հանրապետության հիմնադրման գլխավոր կարգախոսներից մեկը։ Կարգախոսը գրված է Թուրքիայի Ազգային մեծ ժողովի նիստերի գլխավոր դահլիճի պատին։
Ոչ մի անձ, կլան, աղանդ կամ խմբավորում ուղղակիորեն չի կարող ուժ գործադրել հասարակության վրա։ Ժողովուրդն է հանդիսանում իշխանության օրինական կրողը և աղբյուրը ։
Եզրույթը օգտագործվել է թուրքական մի շարք թերթերի և ամսագրերի կողմից 2016 թվականի հուլիսին տեղի ունեցած հեղաշրջման փորձի ժամանակ։ Նպատակը ցույց տալն էր, որ երկրի ինքնիշխանությունը պատկանում է Թուրքիայի շարքային քաղաքացիներին, և ռազմական գործիչները անելիք չունեն քաղաքականության ոլորտում և պետք է հարգեն հասարակական կամքը։
Ծանոթագրություններ
Կատեգորիա:Թուրքական ազգայնականություն Կատեգորիա:Մուսթաֆա Քեմալ Աթաթուրք Կատեգորիա:Թուրքիայի պետական կառուցվածք
Լև Բինշտոկ
Լև Բինշտոկ (Биншток, Лев Моисеевич, ), ռուս հրապարակախոս, «Վոլինյան նահանգային տեղեկագրերի» խմբագիր։
Կենսագրություն
Ծնվել է Փեսախի 5-րդ օրը, սովորել է ծխական դպրոցում և գիմնազիայում։ 1858 թվականին ավարտել է Ժիտոմիրի ռաբբիական դպրոցը։ 1859-1862 թվականներին պետական ռաբբի էր Ժիտոմիրում և Աստծո օրենքի ուսուցիչ Ժիտոմիրում արական և իգական գիմնազիաներում, եբրայերենի ուսուցիչ` Ժիտրոմի ռաբբիական դպրոցում։ 1867 թվականին եղել է գեներալ-նահանգապետին կից գիտնական հրեա և «Վոլինյան նահանգային նորությունների» խմբագրի օգնական։ 1892 թվականից որպես պաղեստինյան հրեաների փոխօգնության համայնքի լիազոր ապրել է Պաղեստինում։ Ռուսաստանում հրեաների կյանքի մասին հոդվածներներ է հեղինակել «Ռուսական լրաբեր», «Լուսաբացին», «Մոսկովյան տեղեկագրեր» «Ժամանակակից տարեգրություն», «Վոլինյան նահանգային տեղեկագրեր», «Արևածագ» պարբերականներում։
Որդին լրագրող Միխայիլ Բինշտոկն է։
Արտաքին հղումներ
Կատեգորիա:Գրական կեղծանուններով հայտնի հեղինակներ Կատեգորիա:Գրողներ այբբենական կարգով Կատեգորիա:Ռուս հրապարակախոսներ Կատեգորիա:Ռուս խմբագիրներ
Սերգեյ Շումսկի
Սերգեյ Վասիլևիչ Շումսկի (Сергей Васильевич Шумский, իսկական ազգանունը՝ Չեսնոկով [Чесноков], ), ռուս դերասան։
1841 թվականին ավարտել է Մոսկվայի թատերական ուսումնարանը, աշակերտել Միշայիլ Շչեպկինին։ 1841-1878 թվականներին աշխատել է փոքր թատրոնում (1847-1850 թվականներին՝ Օդեսայի թատրոնում)։ Շումսկին իր լավագույն կերպարներն ստեղծել է 1850-1860-ական թվականներին՝ Կոչկարյով, Ւղեստակով (Գոգոլի «Ամուսնություն», «Ռևիզոր»), Կրեչինսկի (Սուխովո-Կոբիլինի «Կրեչինսկու հարսանիքը»), Ժադով (Ալեքսանդր Օստրովսկու «Եկամտաբեր պաշտոն»), Իոհան Ահեղ (Ա․ Տոլստոյի «Իոհան Ահեղի մահը») են։
Ծանոթագրություններ
Կատեգորիա:Ռուս դերասաններ Կատեգորիա:1820 ծնունդներ Կատեգորիա:1878 մահեր
Թանահատի վանք (Սիսիան)
Թանահատի Վանք (Սիսիան), գտնվում է Սյունիքի մարզի Սիսիանի Արևիս գյուղից 3 կմ դեպի հյուսիս է Թանահատ գյուղատեղին, կառուցվել է՝ 5-ից 7-րդ դարերում։
Վանքի եկեղեցին որը Սուրբ Ստեփանոս Նախավկայի անունն է կրում, միանավ բազիլիկ է, իսկ բեմը լրիվ պայտաձև կամարով է։ Կառուցման համար օգտագործվել է կարմրավուն քար, և դա է պատճառը որ տեղացիներ երբեմն «Կարմիր վանք» են անվանում։ Եկեղեցու ներսի և դրսի հատվածները շինված է խոշոր, սրբատաշ քարերով։ եկեղեցին ունի 2 մուտք՝ հարավային և արևմտյան կողմերից։
Ըստ Ստեփանոս Օրբելյանի թվարկած, Սյունիքի 30 խոշոր վանքերի և եկեղեցիների ցանկը, գրում է. Սիսական տան բոլոր վանքերի գլուխն ու շնորհաշատության աղբյուրն եղել է Տաթևը, իսկ նրանից հետո Թանահատի վանքը։
Այժմ եկեղեցին կիսաավեր է, կանգուն են մնացել հյուսիսային պատը`գրեթե ամբողջությամբ, հարավային, արևելյան ու արևմտյան պատերը պահպանվել են մասնակիորեն, նրանց բարձրությունն է 1,5-ից 2 մետրը։
Տանիքը փլուզված է, պահպանվել է միայն բեմի կամարը, բայց 1976 թվականին վերանորոգման աշխատանքների նախապատրաստման ժամանակ այն նույնպես փլուզվել է, սակայն համարակալվել է և եկեղեցուց մոտ 70 մետր հեռավորության վրա նույն ձևով դասավորվել է։
Եկեղեցուց հարավային սյունասրահից մեկ կանգուն է մնացել, մոտ 1.8 մ բարձրությամբ։
2013 թվականին հարավային պատից մի մեծ հատված պոկվել է, և թափվել է սյունասրահի մեջ` վնասելով սրահի գետնին ընկած սյունը։
Վանքի տարածքում կա գերեզմանաքարեր և խաչքարերի մնացորդներ։ Շրջակայքում նաև կարելի է հանդիպել, քանդակազարդ խոյակների, սյուների, պատվանդանների և քիվերի ամբողջական կամ վնասված մնացորդների, որոնք վկայություն են վանքի վեհության ու գեղեցկության մասին։
1975 թվականին վանքի տարածքում հայտնաբերվել է, և տեղաղափոխվել է Էրեբունի թանգարան, ուրարտական Արգիշտի Բ արքայի (մ.թ.ա. 7-րդ դարի) թողած սեպագիր մի արձանագրություն` փորագրված բազալտե քարակոթողի երկու երեսին։
Ծանոթագրություններ
Կատեգորիա:Եկեղեցիներ Կատեգորիա:Վանքեր Կատեգորիա:Հայկական ճարտարապետություն Կատեգորիա:Մշակութային ժառանգություն Կատեգորիա:5-րդ դար Կատեգորիա:Սյունիքի մարզ
Կոմսոմոլսկոե (գյուղ, Նովովոդոլաժսկի շրջան)
Կոմսոմոլսկոե (Комсомольське), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Կոմսոմոլսկոե գյուղում բնակվում էր 118 մարդ։ Բնակավայրը զբաղեցնում է 0,33 կմ² տարածք։ Բնակչության խտությունը կազմում էր 357,58 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Նովովոդոլաժսկի շրջանի բնակավայրեր Կատեգորիա:Ուկրաինայի գյուղեր
Կարաբին
Կարաբին (carabine), կարճացված և թեթևացված հրացան ։ Կարաբինի նախատիպը ստեղծվել է 15-րդ դարի վերջին։ 17-րդ դարից մինչև 20-րդ դարի 1-ին կեսը օգտագործվում էր հեծելազորում և հրետանիում։ Երկրորդ համաշխարհային պատերազմից հետո կատարելագործված ավտոմատ կարաբինը օգտագործվում է բազմաթիվ բանակներում։ Կարաբին են կոչվում նաև որոշ ակոսավոր որսորդական հրացաններ։
Կառուցվածք
Սովորաբար կարճացված և թեթևացրած հրացան, որը կիրառվում է գլխավորապես հեծելազորի սպառազինության համար։ Հայտնի է 15-րդ դարից։ Տարբերում են հարթափող և ակոսավոր, պահեստատուփավոր և ավտոմատ կարաբին։ Առավել նշանավոր են խորհրդային 1938 և 1944 թվականներին նմուշների 7,62 մմ կարաբինը՝ ստեղծված 1891/30 հրացանի բազայի հիման վրա, ինչպես նաև ինքնալից ՍԿՍ (СКС) (1949) կարաբինը, որի զանգվածը 3,75 կգ է, երկարությունը՝ 1020 մմ (սվինով՝ 1260 մմ), պահեստատուփի տարողությունը՝ 10 փամփուշտ, գործնական արագաձգությունը՝ 35-40 կրակոց/րոպե, հրաձգության նշանառու հեռավորությունը՝ 1000 մ։
Գրականություն
Կատեգորիա:Հրացաններ
Գորոդոկ (գյուղ, Կամենսկոե գյուղական բնակավայր)
Գորոդոկ (Городок), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Կոտուշ
Կոտուշ (Котуш), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Կոտուշ գյուղում բնակվում էր 262 մարդ։ Բնակավայրը զբաղեցնում է 0,98 կմ² տարածք։ Բնակչության խտությունը կազմում էր 267,35 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Կամեն-Կաշիրսկիի շրջանի բնակավայրեր Կատեգորիա:Ուկրաինայի գյուղեր
Հակի
Հակի, գյուղ Արևմտյան Հայաստանում, Վանի վիլայեթի Արճեշի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Մորսկոյ (գյուղ, Օխոտսկի շրջան)
Մորսկոյ (Морской), գյուղ Ռուսաստանի Խաբարովսկի երկրամասի Օխոտսկի շրջանի կազմում։
Բնակչությունը 2011 թվականին գրանցված տվյալներով կազմում էր 178 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Խաբարովսկի երկրամասի Օխոտսկի շրջանի բնակավայրեր
Ֆիրմո
Բնակչությունը կազմում է 2459 մարդ, բնակչության խտությունը կազմում է 224 մարդ/կմ²։ Զբաղեցնում է 11 կմ² մակերես տարածք։ Փոստային ինդեքսն է՝ 87010։ Հեռախոսային կոդը՝ 00981։
Սուրբ Աթանաս Ալեքսանդրացին հարգվում է որպես կոմունայի հովանավոր։ Տոնակատարությունը մայիսի 2-ին է։
Ծանոթագրություններ
Կատեգորիա:Իտալիայի բնակավայրեր
Վալերի Ալեքսանյան
Փյունիկ
Ալեքսանյանը ծնվել է քաղաք Երևանում։ Իր ֆուտբոլային կարիերան սկսել է Փյունիկ ֆուտբոլային ակումբի ակադեմիայում։ 200 թվականին, Ալեքսանյանը պայմանագիր ստորագրեց Փյունիկի հետ և 2011 թվականին սկսեց իր կարիերան 2001, 2002, 2003, 2004, 2005, 2006 թվականներին։ 2002-2004 թվականների ընթացքում նա խաղացել է նաև Փյունիկ 2-ի կազմում։
2014 թվականի վերջերին ավարտել է ֆուտբոլիստի կարիերան և անցել աշխատանքի «Բանանց» ակումբում որպես 2002 թ. ծնվածների մանկապատանեկան թիմի մարզիչ։
Արտաքին հղումներ
Կատեգորիա:Հայ ֆուտբոլիստներ Կատեգորիա:1984 ծնունդներ Կատեգորիա:Սեպտեմբերի 4 ծնունդներ Կատեգորիա:Ֆուտբոլի պաշտպաններ Կատեգորիա:Հայաստանի հավաքականի ֆուտբոլիստներ Կատեգորիա:Փյունիկի ֆուտբոլիստներ Կատեգորիա:Ուլիսի ֆուտբոլիստներ Կատեգորիա:Գանձասարի ֆուտբոլիստներ
Մերսեր շրջան (Իլինոյս)
Մերսեր շրջան (Mercer County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.453 կմ² է, բնակչությունը՝ 16.434 մարդ (2010 թ. տվյալներով)։ Շրջկենտրոնն է Ալեդո բնակավայրը։ Կազմավորվել է 1825 թ.։
Կատեգորիա:Իլինոյսի շրջաններ
Գրիգոր Բադալյան (բժիշկ)
Գրիգոր Խաչատուրի Բադալյան, հայ ուռուցքաբան։ Բժշկական գիտությունների դոկտոր (1991), պրոֆեսոր։ ՀՀ վիրաբուժության ԳԱ անդամ (1997)։
Կենսագրություն
Աշխատանքները վերաբերում են մանկական ուռուցքների (հատկապես չարորակ) ախտորոշման և բուժման հարցերին։
Ծանոթագրություններ
Կատեգորիա:Հայ բժիշկներ Կատեգորիա:Հայ ուռուցքաբաններ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ
Վերխնեսագարևսկի գյուղական խորհուրդ (Բուրինսկի շրջան)
Վերխնեսագարևսկի գյուղական խորհուրդ  (Верхньосагарівська сільська рада), Ուկրաինայի Սումիի մարզի Բուրինսկի շրջանում ։
2001 թվականի տվյալներով Վերխնեսագարևսկի գյուղական խորհրդում բնակվում էր 375 մարդ։ Խորհրդում կա 1 բնակավայր։
Արտաքին հղումներ
Կատեգորիա:Ուկրաինայի բնակավայրեր
Վանեսա Նակատե
Վանեսա Նակատե (Vanessa Nakate, ), ուգանդացի կլիմայական արդարադատության ակտիվիստ ։ Մեծացել է Կամպալայում ու իր ակտիվությունն սկսել 2018 թվականի դեկտեմբերին՝ իր երկրում անսովոր բարձր ջերմաստիճանից մտահոգվելուց հետո ։
Կրթություն
Նակատեն ավարտել է Մակերերեի համալսարանի բիզնես դպրոցի բիզնեսի կառավարում բաժինը ։
Կլիմային ուղղված գործողություններ
Ոգեշնչվելով Գրեգա Թունբերգով՝ Ուգանդայում իր կլիմայական շարժումն սկսելու համար 2019 թվականի հունվարից Նակատեն միայնակ գործադուլ է սկսել կլիմայի ճգնաժամի անգործության դեմ ։ Մի քանի ամսվա ընթացքում եղել է միակ ցուցարարն Ուգանդայի խորհրդարանի դարպասներից դուրս ։ Ի վերջո, այլ երիտասարդներ սկսել են արձագանքել սոցիալական մեդիայի միջոցով նրա կոչերին, որպեսզի օգնեն ուշադրություն հրավիրել Կոնգոյի անտառների ծանր վիճակի վրա ։ Նակատեն հիմնել է «Երիտասարդները հանուն ապագա Աֆրիկայի» շարժումը Աֆրիկայում ստեղծված «Վեր կաց շարժման» նմանությամբ ։
2019 թվականի դեկտեմբերին մի քանի երիտասարդ ակտիվիստներից մեկն է եղել, որը ելույթ է ունեցել Իսպանիայում տեղի ունեցած COP25 հավաքույթում ։
2020 թվականի հունվարի սկզբին միացել է ամբողջ աշխարհից շուրջ 20 այլ կլիմայական ակտիվիստների հետ ու նամակ ուղարկել Դավոսի Համաշխարհային տնտեսական ֆորումի մասնակիցներին, կոչ անելով ընկերություններին, բանկերին և կառավարություններին անմիջապես դադարեցնել հանածո վառելիքի սուբսիդավորումը ։ Նա Arctic Basecamp խմբի կողմից հրավիրված հինգ միջազգային պատվիրակներից մեկն էր, որը Համաշխարհային տնտեսական ֆորումի ընթացքում նրանց հետ բնակվել էր Դավոսում. հետագայում, ֆորումի վերջին օրը պատվիրակները միացել են կլիմայի երթին ։
Նակատեն հիմնադրել է «Կանաչ դպրոցներ» նախագիծը՝ վերականգնվող էներգիայի նախաձեռնություն, որի նպատակն է Ուգանդայի դպրոցները տեղափոխել արեգակնային էներգիայով սնուցվելուն ու այս դպրոցներում տեղադրել էկոլոգիապես մաքուր վառարաններ ։ Այս պահի դրությամբ նախագիծն իրականացրել է տեղադրումներ վեց դպրոցներում ։
2022 թվականի մարտին Ուգանդայի բնապահպան ակտիվիստները հարձակվեցին Արևելյան Աֆրիկայում TotalEnergies մեգա նավթային նախագծի վրա։ Ֆրանսիայի Ազգային ժողովն ընդունեց չորս առաջատար երիտասարդ ակտիվիստների՝ լոբբինգ անելու կառավարությանը՝ նախագծի վերաբերյալ դիրքորոշում ընդունելու համար։ Վանեսա Նաքեթը նրանցից մեկն էր ։։
Դրդապատճառ
2019 թվականին «Ժողովրդավարություն հիմա» լրատվական հաղորդման ընթացքում Էմի Գուդմանի հետ հարցազրույցում հայտնել է կլիմայի հետ կապված գործողությունների իր դրդապատճառը․ «Իմ երկիրը մեծապես կախված է գյուղատնտեսությունից, հետևաբար մարդկանց մեծ մասը ևս կախված է գյուղատնտեսությունից։ Այսպիսով, եթե մեր գյուղացիական տնտեսությունները ոչնչացվեն ջրհեղեղի պատճառով, եթե տնտեսությունները ոչնչացվեն երաշտի պատճառով, և բերքի արտադրությունը պակաս լինի, դա նշանակում է, որ սննդամթերքի գինը բարձր է լինելու։ Այսպիսով, միայն առավել արտոնյալները կկարողանան սնունդ գնել, իսկ գյուղերում և գյուղական համայնքներում բնակվող մարդկանց մեծամասնությունը դժվարանալու է սնունդ ձեռք բերել բարձր գների պատճառով։ Սա հանգեցնելու է սովի և մահվան։ Բառացիորեն, իմ երկրում անձրևի պակասը նշանակում է սով և մահ անապահով խավի համար» ։
Քաղաքական տեսակետներ
Նակատեն առաջադիմական միջազգային խորհրդի՝ առաջադեմ ձախակողմյան քաղաքականությունը խթանող միջազգային կազմակերպության խորհրդի անդամ է ։ Նա քննադատել է կապիտալիզմը՝ այն կապելով շրջակա միջավայրի դեգրադացիայի հետ ։
Հակասություններ
2020 թվականի հունվարին Ասսոշեյթեդ պրես գործակալությունը Նակատեին դուրս է թողել Գրետա Թունբերգի, Լուիզա Նոյբաուերի, Իզաբել Աքսելսոնի ու Լուկինա Տիլլեի հետ Համաշխարհային տնտեսական ֆորումում արված լուսանկարից ։ Նակատեն մեղադրել է լրատվամիջոցներին ռասիստական վերաբերմունքի մեջ ։ Ասսոշիեյթեդ պրեսը հետագայում փոխել է լուսանկարը և նշել, որ ոչ մի վատ դիտավորություն չի եղել՝ առանց իր ներողությունները ներկայացնելու ։ 2020 թվականի հունվարի 27-ին գործակալության գործադիր խմբագիր Սալի Բուզբին թվիթերի իր անձնական հաշվում ներողություն է խնդրել գործակալության անունից ։ Նակատեն պատասխանել է, որ չի հավատում այդ հայտարարությանը կամ նրանց ներողությանը, պատասխանելով․ «Ինչքան էլ որ այս միջադեպն ինձ անձնական ցավ է պատճառել, ես այնուամենայնիվ  ուրախ եմ, որ այն ավելի շատ ուշադրություն է հրավիրել Աֆրիկայի ակտիվիստների վրա։ Միգուցե լրատվամիջոցները սկսեն մեզ վրա ուշադրություն դարձնել ոչ միայն այն ժամանակ, երբ մենք կլինենք կլիմայական ողբերգությունների զոհ» ։
Մրցանակներ
Եղել է 2020 թվականի նոյեմբերի 23-ին հայտարարված BBC-ի 100 կանանց ցուցակում ։
Նա նաև եղել է Time100 Next ցուցակում, որը հրապարակվել է « Թայմ » շաբաթաթերթի կողմից 2021 թվականի փետրվարի 17-ին ։
Արտաքին հղումներ
Կատեգորիա:Ուգանդացի ակտիվիստներ Կատեգորիա:Կլիմայական ակտիվիստներ Կատեգորիա:BBC 100 կին Կատեգորիա:Կլիմայի փոփոխություն Կատեգորիա:Ուգանդացի կանայք
Դավիդ-Հարադոկ
Դավիդ-Հարադոկ (Давыд-Гарадок, IPA-be|daˈvɨd ɣaraˈdok|; Давид-Городок, Dawidgródek), քաղաք Բելառուսի հարավարևմտյան մասում՝ Բրեստի մարզում։ Ընկած է Պրիպյատ գետի վտակ Գոռինի ափին՝ դրանց միախառնման վայրից մոտավորապես 14 կիլոմետր հեռավորության վրա։ Դավիդ-Հարադոկ անվանումն ստացել է 17-րդ դարում։ Ավելի քան երկու հարյուր տարի պատկանել է մագնատ Ռաձիվիլների տոհմին ։ 2021 թվականի հունվարի 1-ի տվյալներով բնակչության թվաքանակը եղել է 5.991 :
Պատմություն
Դավիդ-Հարադոկի ամրոցը կառուցվել է XI դարի վերջին կամ XII դարի սկզբներին։ Լիտվայի մեծ իշխանության կազմում գտնված ժամանակ Բրեստ-Լիտովսկի վոևոդության բաղկացուցիչ մասն է եղել։ 1793 թվականին, Լեհաստանի երկրորդ բաժանման արդյունքում, հայտնվել է ռուսական կայսրության կազմում։
1921 թվականին մտել է Լեհաստանի, 1939 թվականին՝ ԽՍՀՄ-ի կազմի մեջ։ 1940 թվականին քաղաքի բնակչության մեկ երրորդից ավելին՝ 4.350-ը, հրեաներ էին։ Երկրորդ համաշխարհային պատերազմի ժամանակ՝ 1941 թվականի հուլիսի 7-ից մինչև 1944 թվականի հուլիսի 9-ը քաղաքը գտնվել է գերմանական ֆաշիստների տիրապետության տակ։ 1941 թվականի օգոստոսի 10-ին տասնչորս տարեկանից բարձր տարիքի երեք հազարից ավելի հրեաներ սպանվել են Einsatzgruppen-ի և նացիստների հետ համագործակցող տեղացիների կրակոցներով ։
Կենդանի մնացած հրեաներին փակել են գետտոյում, որտեղ նրաց ստիպել են ահավոր պայմաններում ծանր աշխատանք կատարել և շատերին տանջամահ են արել։ 1942 թվականի սեպտեմբերի 10-ին սպանել են դեռևս ողջ մնացած 1.263 հրեաների, որոնց մեծ մասը երեխաներ ու կանայք էին։ Կոտորածներից փրկվել են հազիվ հարյուրի չափ հրեաներ, որոնց հաջողվել է փախչել ու թաքնվել անտառներում ։
Արտաքին հղումներ
Կատեգորիա:Բելառուսի քաղաքներ Կատեգորիա:Բելառուսի բնակավայրեր
Լենինիզմ
Լենինիզմ, Վլադիմիր Լենինի ստեղծած փիլիսոփայական, քաղաքական և սոցիալ-տնտեսական ուսմունքը մարքսիզմի զարգացման մեջ։
«Լենինիզմ» եզրույթը առաջին անգամ շրջանառվել է 1926 թվականին Ի. Ստալինի կողմից։ «Լենինիզմը իմպերիալիզմի և պրոլետարական հեղափոխության դարաշրջանի մարքսիզմն է»։ Լենինիզմի հետ անձնազոհություն են ցուցաբերում միմյանց դիմակայող այնպիսի ուղղություններ, ինչպիսիք են՝ տրոցկիզմը, ստալինիզմը, մաոիզմը, հոջաիզմը և բորդիգիզմը։
Ծագումը
Իր դոկտրինալ մասով լենինիզմը համապատասխանում է բոլշևիզմին, որի սկիզբը դրվել է 1903 թվականին հենց Լենինի կողմից ։ Այդ երկու հասկացությունները հակադիր չէին ընդհուպ մինչև 1922 թվականը, այսինքն՝ մինչև այն ժամանակ, երբ Լենինը ակտիվորեն գործում էր որպես բոլշևիկների կուսակցության ղեկավար, և նրա աշխատություններով շարունակում էին զարգանալ, ըստ սահմանման, և՛ բոլշևիզմը, և՛ լենինիզմը։
«Լենինիզմ» հասկացությունը ակտիվորեն օգտագործվում էր անգամ Վ. ի. Լենինի գործերից առժամանակ հեռանալու ժամանակ։ Այդ պահից ի վեր ՌԿԿ(Բ) (Ռուսաստանի կոմունիստական կուսակցություն) առաջնորդները հաճախ լենինիզմի դրույթները օգտագործում էին իրենց հրապարակային ելույթների տարբեր մակարդակներում, ընդհուպ մինչև համագումարներ և կոնգրեսներ։ Այսպես, օրինակ, ՌԿԿ 12-րդ համագումարում Ի. Բուխարինը իր խոսքը սկսում է այսպես. "«Ազգային հարցի վերաբերյալ լենինիզմի էությունը մեզանում առաջին հերթին հիմնական շովինիզմի դեմ պայքարն է, որը մեր հիմնական խնդիրներից մեկն է ։»"
Լենինի մահից հետո (1924 թվականի հունվար) միջազգային կոմունիստական շարժման առաջին գործիչներից մեկը, ով փորձել է լենինիզմի գիտական բանաձևը տալ, եղել է հունգարացի փիլիսոփա-մարքսիստ Գեորգի Լուկաչը։ «Լենին. նրա գաղափարների փոխկապակցության ակնարկ»-ում (Վիեննա, 1924 թվական, փետրվար) Լուկաչն արդեն հարց է բարձրացնում լենինիզմի մասին՝ որպես նյութապաշտական դիալեկտիկայի զարգացման նոր փուլի։ Մարքսիզմի էվոլյուցիան նկարագրելով և այն լրացնելով վերստուգված փաստերով՝ Լուկաչը ձևակերպում է հետևյալ լեմման. "«Լենինը միակն էր, ով այդ քայլը կատարեց մարքսիզմի կոնկրետացման ճանապարհով, որն այսուհետ ձեռք է բերել միանգամայն գործնական բնույթ։ Սա է պատճառը, որ նա ներկայումս միակ տեսաբանն է, որն առաջ է քաշել պրոլետարիատի ազատագրական պայքարը համաշխարհային-պատմական մասշտաբով» ։"
Մոտավորապես նույն ժամանակ «Լենինիզմի հիմունքների հեռանկարը» գրում էր Ի. Վ. Ստալինը, և 1924 թվականի մարտին այն հրատարակվում է «Լենինիզմի հիմունքների մասին» գրքույկի տեսքով ։ Այդ դասախոսություններում Ստալինը լենինիզմի սահմանումը տվել է որպես իմպերիալիզմի և պրոլետարական հեղափոխության դարաշրջանի մարքսիզմի։ Ավելի ուշ Գրիգորի Զինովևը հնչեցնում է լենինիզմի իր ըմբռնումը Կոմինտերնի միջազգային ամբիոնից V Կոնգրեսում (1924 թվականի հունիս-հուլիս)։
Կուսակցության 13-րդ համագումարում (1924 թվական, մայիսի 23-31) որոշվեց լենինիզմը մտցնել հասարակական բոլոր առարկաների դասավանդման մեջ, համագումարը որոշում կայացրեց նաև ստեղծել Լենինի ինստիտուտ։
Լենինիզմ և մարքսիզմ
Ըստ սահմանման՝
Փաստ է, որ հաջող սոցիալիստական հեղափոխությունը տեղի է ունեցել ոչ ամենազարգացած ինդուստրիալ տերությունում, ինչպես կարծում էին մարքսիզմի դասականները։ Լենինիզմի և մարքսիզմի տեսական հիմքը նյութապաշտական դիալեկտիկան է, որը նշանակում է նրանց ինքնությունը ըստ էության։ Աշխատելով մարքսիզմի հունով՝ Վ. Ի. Լենինը ոչ միայն օգտագործել է Մարքսի նախկինում ձևակերպած թեզիսները, այլև մարքսիզմի ուսմունքը համալրել է իր փիլիսոփայական աշխատանքներով՝ «Մատերիալիզմ և էմպիրիոկրիտիցիզմ» ։ Մասնավորապես Լենինը զարգացրել է Հեգելի դիալեկտիկական մատերիալիզմի ըմբռնումը և քննադատել է էմպիրիոկրիտիցիզմը(մախիզմ), նեոկանտիանությունտ և պրագմատիզմը։ Նա նաև տարանջատել է դիալեկտիկական նյութապաշտությունը մարքսիզմից դուրս զարգացող մի շարք ուսմունքներից՝ մասնավորապես սենսուալիզմից, միամիտ ռեալիզմից, ռելյատիվիզմից, ինչպես նաև գռեհիկ սոցիոլոգիզմից։
Բ. Գորևը իր «Լենինիզմի ռուսական արմատները» հոդվածում նշում է, որ Լենինը իր ողջ էությամբ յուրացրել է Մարքսի խորը հեղափոխական տեսությունը։ "«Նա կիրառել է եվրոպական դասակարգային պայքարի ողջ հսկայական փորձը։ Նա միաժամանակ ներծծել է ռուսական հեղափոխական շարժման հերոսական ժամանակաշրջանի բոլոր ավանդույթներն ու տրամադրությունները։ Լենինիզմը հեղափոխական մարքսիզմ է, որը եվրոպականից դարձել է համաշխարհային։ Լենինիզմը, ի վերջո, քայքայվող իմպերիալիզմի, սոցիալական փոթորիկների և ցնցումների դարաշրջանի մարքսիզմն է»։"
Ի. Սկվորցով-Ստեպանովը ընդգծելով, որ լենինիզմը ձևավորվել է մարքսիզմի հիման վրա և հանդիսանում է նրա հետագա գաղափարական զարգացումը, գրել է. «Լենինը, ով ապրում էր աշխարհի տնտեսական զարգացման ավելի ուշ իմպերիալիստական դարաշրջանում, որն անմիջականորեն հենվում էր սոցիալիստական հեղաշրջման վրա, ավելի խորությամբ ճանաչեց այն, մոտեցավ նրան, տվեց Մարքսի մտքերի խորը և բազմակողմանի զարգացում և նրանց գործնական հասկացողության փայլուն նմուշ։ Մարքսիզմը, որը մինչև վերջ դասային պայքարի տեսություն է մշակել դրա վճռորոշ, եզրափակիչ աստիճանների վրա, դառնում է լենինիզմ»։
Այսօրվա դրությամբ լենինիզմը միաժամանակ և՛ ուսմունք է, և՛ որպես կատեգորիաների տրամաբանորեն փոխկապակցված համակարգ, և՛ մտահանգումների ամբողջություն։ Լենինիզմը արտացոլում է օբյեկտիվ իրականության երևույթների միջև առկա հարաբերություններն ու կապերը։
Ստալինը լենինիզմի մասին
Լենինիզմի ստալինյան տեսլականի աղբյուրը «Լենինիզմի հիմունքների մասին» աշխատությունն է։ Ստալինը պնդում է, որ լենինիզմը միջազգային երևույթ է, որն արմատներ ունի ողջ միջազգային զարգացման մեջ, այլ ոչ թե միայն ռուսական պատմության մեջ։ Նույն աշխատանքում Ստալինը հավասարապես ներկայացրեց և՛ որպես ռուսական երևույթի, և՛ որպես համաշխարհային սոցիալ-դեմոկրատական միտումներից մեկը՝ «տարերքի առջև խոնարհվելու տեսությունը», որոնց Լենինիզմը միանգամայն դիմակայում է։ Ստալինը հաստատում է, որ.
«Լենինիզմը տեսական և գործնական դպրոց է, որը արտադրում է կուսակցական և պետական աշխատողի հատուկ տեսակ՝ ստեղծելով աշխատանքի հատուկ, լենինյան ոճ։
Որոնք են այդ ոճին բնորոշ հատկանիշները։ Որոնք են նրա առանձնահատկությունները։ Այդ հատկանիշները երկուսն են՝
ա) ռուսական հեղափոխական և թափ
բ) ամերիկյան գործարարություն։
Լենինիզմի ոճը կուսակցական և պետական աշխատանքում բաղկացած է այդ երկու առանձնահատկություններից. :»
Ստալինի այդ աշխատությունը հիմնականում նվիրված է հեղափոխական պայքարի տեսությանը։
Ստալինի անվիճելի վաստակը խորհրդային պատմաբանները համարում էին լենինիզմի դերի բացահայտումը որպես մարքսիզմի զարգացման հաջորդ փուլի ։
Որոշ պատմական գնահատականներ
Ջոն Մեյնարդ Քեյնսը լենինիզմը բնութագրել է որպես «երկու երևույթների տարօրինակ համադրություն, որոնք եվրոպացիները մի քանի հարյուրամյակներ շարունակ կրել են իրենց հոգու տարբեր անկյուններում՝ կրոնի և բիզնեսի»։ Ըստ Քեյնսի՝ «լենինիզմը պետք է ընդունվի որպես Աստվածաշունչ», ցանկացած քննադատությունից դուրս է, բայց միաժամանակ այն նման է տնտեսության հնացած դասագիրքի, չի ընթերցվում հետաքրքրությամբ և ժամանակակից աշխարհում կիրառելի չէ. :
20-րդ դարավերջի պատմաբան Անատոլի Լատիշևը լենինիզմը բնութագրում է որպես «ցեղասպանություն սեփական ժողովրդի դեմ, որն իրականացնում է բոլշևիկյան կուսակցությունը»։ Որպես այդ տեսակետի ապացույց՝ Ա. Լատիշևը մեջբերեց Լենինի՝ ՌԽՖՍՀ պաշտպանության խորհրդի 1920 թվականի փետրվարի 1-ի խոսքը, որը վերավերում էր Խորհրդային Ռուսաստանի բնակչության պարենային մատակարարման հարցը ռազմական կոմունիզմի չաձազանց սուղ պայմաններին. «Թող զոհեն հազարավորներ, միայն թե երկիրը փրկվի» ։
Լևադա կենտրոնը Ռուսաստանում կատարել է սոցհարցում հետևյալ նախադասությամբ՝ «Լենինի մասին հիշողությունը կպահպանվի պատմության մեջ, բայց ոչ ոք այլև չի գնա նրա ճանապարհով», որը պաշտպանել Է ռուսաստանցիների 29 տոկոսը, 2008 թվականին՝ յուրաքանչյուր երրորդ ռուսաստանցին (35 տոկոս), իսկ 1998 թվականին՝ բնակչության գրեթե կեսը ։
Գրականություն
Կատեգորիա:Լենինիզմ Կատեգորիա:Պատմության տեսություններ Կատեգորիա:Սոցիալիզմի տեսակներ Կատեգորիա:Վլադիմիր Լենին Կատեգորիա:Ծայրահեղ ձախ քաղաքականություն Կատեգորիա:Ավտորիտարիզմ
Իրմա (կոմունա)
Իրմա (Irma ), կոմունա Իտալիայում, տեղակայված է Լոմբարդիա մարզի Բրեշիա գավառում ։
Բնակչությունը կազմում է 155 մարդ, խտությունը՝ 35 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 25061։ Հեռախոսային կոդ՝ 030։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Մաքսիմ Ֆադեև
Մաքսիմ Ալեքսանդրի Ֆադեև ` ռուս երաժշտական պրոդյուսեր, երգահան, գործիքավորող, ռեժիսոր։ Ռուսաստանի հանրաճանաչ և հաջողակ երաժշտական պրոդյուսերներից մեկը ։
Մանկություն և կարիերա
Մաքսիմ Ֆադեևը ծնվել է 1968 թվականի մայիսի 6-ին  Կուրգան քաղաքում, մի կողմից գնչու է, մյուս կողմից ռուս։ Հինգ տարեկանից Մաքսիմը հաճախում էր երաժշտական դպրոց։ 12-13 տարեկան հասակում սովորում է նվագել բաս-կիթառի վրա։ 15 տարեկանում ընդունվել է երաժշտական քոլեջ միանգամից երկու ուղղությամբ՝ երգչախմբային- դիրիժոր և ֆորտեպիանո։ Աստիճանաբար սովորում է նվագել նաև ակուստիկ կիթառ։ 17 տարեկան հասակում սպորտային դահլիճում մարզումներից հետո սրտի արատի սրացման պատճառով (միջնապատի խնդիրներ) հայտնվում է վերակենդանացման բաժանմունքում ։ Վիրահատության ժամանակ Մաքսը կլինիկական մահ է տանում, և բժիշկը սկսեց ձեռքով սրտի ուղղակի մերսում կատարում, որից հետո Մաքսին հաջողվում է կյանքի բերել։ Վիրահատությունը անց է կացվել Նովոսիբիրսկ քաղաքում ։ Այդ պատահարից հետո Ֆադեևը սկսում է երգեր գրել։ Առաջինը կոչվում էր «Պարիր ջարդված ապակու վրա»։ Հենց այդ ժամանակ էլ նա սկսում է մտածել իր ապագա երաժշտական կարիերայի մասին։ Պատանի ժամանակ սկսում է նվագել տեղական երաժշտական նվագախմբում, հետո որպես բեկ-վոկալիստ երգում «Կոնվոյ» նվագախմբում։ Առաջնորդի հետ տարաձայնությունների պատճառով նա հեռանում է խմբից և որոշ ժամանակ անց նույնպես դառնում է առաջնորդ։ Մաքսիմին խնդրում են վերադառնալ, բայց արդեն որպես մենակատար։